|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Protokoll til ekstraordinært programrådsmøte mandag 15. januar 2024, kl. 10.00, rom 929**  Til stede:   |  |  | | --- | --- | | Programrådsleder: | Christian Krohn Hansen | | Leder MA: | Theodoros Rakopoulos | | Representant for midl. vit.ansatte: | Idunn Lüllau Holthe | | Studentrepresentanter: | 2. vara: Eira Syssi Sigrun Söderbergh Palmgren (MA)  Espen André Tormodsrud (BA) | | Programrådsekretær: | Liv Christina Varen |   **Saksliste**  **V-SAK 1 Godkjenning av innkalling og saksliste**  Vedtak: Programrådet godkjente innkalling og saksliste  **V-SAK 2 Godkjenning av protokoll fra programrådets møte 5. oktober 2023**  Vedtak: Programrådet godkjente protokollen.  **V-SAK 3 Søknad om opprettelse av nytt masterprogram ved SAI**  Programrådsleder informerte om arbeidsgruppa som har jobbet med forslaget til nytt masterprogram, og søknadsprosessen for opprettelse av nytt program via fakultetet og deretter universitetsstyret. Utkastet til søknad ble diskutert, og programrådet ønsker noen mindre endringer:   * Ordspenn på masteroppgaven endres fra «30 000 ord +/- 10 %» til «27 000 – 33 000 ord». * Innlevering av to utkast og deltagelse på to skriveseminar utgår som obligatoriske aktiviteter i masteroppgaveemnet. Man kan forvente at studenter uansett leverer utkast i skrivesemesteret, og registrering av dette vil medføre unødvendig administrativ ressursbruk. Videre må SAI kunne tilby emnet både vår og høst slik at studenter som er forsinket i løpet ikke må vente et helt år med å levere. Det vil være for ressurskrevende å tilby skriveseminar i masteroppgaveemnet både høst og vår. * Søknaden må inneholde en programbeskrivelse og forslag til vitnemålstekst. Ettersom det nye programmet skiller seg fra det nåværende i struktur, men tilsvarer det nåværende programmet i innhold og læringsmål, skal det i søknaden henvises til nåværende programbeskrivelse og vitnemålstekst.   Vedtak: Programrådet godkjenner oversendelse av søknad til Det samfunnsvitenskapelige fakultet, med de forslag til mindre justeringer som fremkom i møtet.  **V-SAK 4 Innføring av Sikt-godkjenning som obligatorisk aktivitet i ANTH4200 Fieldwork**  Vedtaksforslag: Programrådet godkjente endringene, og understreker at den nye programstrukturen hvor studenter reiser allerede tidlig i semesteret setter krav til tidlig og tydelig kommunikasjon om dette kravet allerede i første semester av programmet  **Eventuelt**  Programrådet satte datoer for to ordinære programrådsmøter denne våren: 6. mars og 10. april. |
|  |
|  |